Glory Backman on tegev ühingus Global Power Evangelism,
mis on ülemaailmne evangelismi ja eestpalve organisatsioon.
Global Power Evangelism
korraldab rahvusvahelisi seminare kodu-ja välismaal.
Glory on teeninud karismaatilise evangelistina
rohkem kui 20 riigis.
Eesmärgiks on juhatada inimesed Jumala tundmisse
ja tuua iga tegevusega au Jeesuse nimele.
Tere tulemast vaatama vaatama saadet "Gloryline"!
Mina Glory Backman
ja tahan täna jätkata
varasemates saadetes käsitletud teemaga,
mis puudutab Jumala poolt loodud hierarhiat
nii taevas kui ka maa peal.
Me ju teame, et Jumal on kõige looja
ja kõik on Temast alguse saanud.
Ta on loonud kogu loodu Kristuse kaudu.
Lisaks sellele on Isa, Poeg ja Püha Vaim.
Isa on kõige suurem ja on loonud Kristuse kaudu kõik,
mis on siin maa peal, aga ka taevas.
Kuid lisaks sellele on ka Püha Vaim,
kelle Jumal on pannud me sisse elama.
Kas pole mitte eriline, et Jumala Vaim - Püha Vaim,
on pandud meie sisse elama.
Loomulikult viibib Püha Vaim ka kõikjal meie ümber
ning Jumal on kõike teadev, kõikväeline ja kõike nägev Jumal.
Kuid Ta on andnud meile ka Püha Vaimu,
kelle ülesandeks on lasta meil kasvada Jumala Sõnas.
Püha Vaim õpetab seda meile ja tuletab seda meile meelde.
Ühtlasi Ta ka hoiatab meid ja annab meile nõu.
Ta annab meile üleloomulikke ande,
mille abil saame teenida kogu Kristuse Ihu.
Kristuse Ihu on üks võrratu asi siin maa peal
ja ainuüksi Kristuse Ihust võib leida jumaliku armastuse.
Agape-armastuse,
mis peab alati silmas parimat teiste jaoks.
Ehk see ei otsi omakasu.
See pole isekas ega nõudlik,
vaid see on Jumala armastus,
mis on Püha Vaimu kaudu valatud välja me südameisse.
Kristuse Ihus valitsev armastus ühendab ja tervendab meid.
See on kõigis meis -
uuestisündinud usklikes peituv Jumala armastus,
mille osas Jumal igatseb,
et see tuleks meist üha enam ja enam esile.
Nagu Pauluski 1. Korintlastele 13:1 ütles:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui ma kõik oma vara ära jagaksin ja kui ma oma ihu annaksin põletada,
Ja kui mul oleks prohvetianne ja ma teaksin kõiki saladusi,
aga mul ei oleks armastust, siis poleks minust ühtigi."
Me kristlikus elus on kaks elementi, mida Jumal meis otsib.
Ta tahab, et meis olev Tema armastus voolaks meist välja
ja et me tõesti armastaksime inimesi.
Mitte vaid oma sõnade ja kaasa noogutamistega,
käitudes nende selja taga hoopis teisiti.
Taoline kahepalgelisus ei lähe kohe mitte
ja sellest tuleb lahti saada!
Me peame olema siirad ja ehedad,
elades oma vaimu poolest Kristuses peituva tõe järgi.
Kuid tagasi nüüd selle hierarhia teema juurde.
Ehk siis Isa Jumal on üle kõige, seejärel tuleb Poeg
ja seejärel Püha Vaim.
Kes aga järgmisena tuleb?
Las ma küsida su käest, kes sealt neljandana tuleb?
Esiteks on Isa, siis Poeg ja Püha Vaim,
aga kes seal hierarhias neljandana tuleb?
Ilmselgelt oleme selleks meie, kes me kuulume Kristusele.
Nii nagu 2. Korintlastele 5:17 on öeldud:
"Niisiis, kui keegi on Kristuses..."
Kui keegi on.
Me kas oleme Kristuses või mitte - mingit vahepealset varianti ei ole.
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud."
See väljend "uus loodu"
tähendab uut loodut või loomust, mis on sündinud Kristuses.
Kreekakeelne tähendus sõnale "uus" on "kainos".
Mitte kairos, aga kainos.
"Kainos" tähendab mittekasutatud või värske.
Midagi täiesti uut.
See on täiesti enneolematu, mida Jumal on sinus ja minus teinud
peale seda, kui sündisime uuesti Kristuses.
Jeesuse ülestõusmise vägi
on teinud võimalikuks meie uuestisünni,
mis lihtsalt peab tulema esile.
Me ei saa varjata oma uuestisündi.
Jumal pole kutsunud meid olema mingi munkade-nunnade armee.
Ta on kutsunud meid olema Kristuse sõdurid
Tema Kuningriigi armees.
Halleluuja!
Nii oleme me kohe Isa, Poja ja Püha Vaimu järel
selles hierarhias neljandal kohal.
Sest me oleme uuestisündinud Kristuses
ja lisaks sellele elab ka Püha Vaim meie sees.
Selle loo kontekstis
oleks meil hea lugeda 2. Korintlastele 6:16-18:
"Kuidas sobib Jumala tempel kokku ebajumalatega?
Meie oleme ju elava Jumala tempel, nõnda nagu Jumal on öelnud:
Ma tahan nende seas elada ja käia ja olla nende Jumal,
ja nemad on minu rahvas."
Jumal ütleb: "Nad on minu rahvas!"
Jumal tunneb suurt rõõmu oma rahva üle,
kelleks pole ainuüksi juudid.
Meie oleme Tema rahvas.
Meie, kes me oleme uuestisündinud.
Jah, see sõnum on tulnud juutide kaudu
ja me oleme tänulikud selle eest ning austame seda.
Kuid uuestisündinud on ennekõike vaimsed juudid, onju?
Aamen.
"Seepärast minge ära nende keskelt ja eralduge neist,” ütleb Issand,
ja ärge puudutage rüvedat, siis ma võtan teid vastu
ja olen teile Isaks,
ja teie olete mulle poegadeks ja tütardeks,”
ütleb Kõigeväeline Issand."
Kas pole mitte imeline olla Kõikväelise Jumala poeg ja tütar?
Tütar ja poeg.
Me oleme sündinud kas meheks või naiseks.
Teatud maades, kus kummardatakse ebajumalaid ja kurje vaime
nii nagu Piibel sellest räägib ja nagu oma kogemusestki tean,
sest olen olnud 3 aastat Bangoki vangas
keset kõiki neid ebajumala kummardajaid.
Seal nägi ikka kõikvõimalikku.
Seal on inimesi,
kes on ülakehalt kui naised ja alakehalt kui mehed.
Jumal küll midagi sellist ei loo!
Saatan aga küll.
Saatan külvab meile igasugu mõtteid ja valesid.
Valed omavad kaasaja ühiskonna üle tohutut meelevalda.
On maid, kus kui mõni mees ütleks, et ta armastab teist meest,
võetaks tal hoobilt pea maha.
Osades maades nii on.
Kuid siis on jälle maid,
kus võid ülakeha poolest olla mees ja alakeha poolest naine.
Kas pole kohutav?
Armas aeg!
Me näeme aga Piibli põhjal,
et pimedus läheb üha pimedamaks ja pimedamaks.
Rüve muutub üha rüvedamaks ja püha pühamaks.
Püha muutub pühamaks, püha muutub pühamaks.
Sa muutud pühamaks.
Pead jätma endast maha kõik, mis pole su elus Jumala tahte kohane.
Jumala tahte aga leiad Ta Sõnast.
Aamen.
Jumal on seadnud nii oma Poja kui Püha Vaimu palvetama meie eest.
Me teame, et Jeesus palub meie eest
ja nende eest, kes tänu meile usuvad Temasse.
Kuid Püha Vaim jälle palub meie sees.
Ta palub meie eest sõnatute ägamistega.
Ta palub sõnadega, millest me aru ei saa.
Neid Püha Vaimu ägamisi pole võimalik sõnadesse ümber panna
Neid pole võimalik sõnadesse ümber panna.
Paulusel oli vastav kogemus, kui ta külastas kolmandat taevast.
Ta nägi seal sõnatuid sõnu, mida inimestel pole luba rääkida.
Kujuta ette - ta nägi sõnatuid sõnu.
Kuid Jumal on asetanud oma Poja ja Püha Vaimu
kaitsma meid Tema ees.
Kolmas kaitsja aga...
Kes on su kolmas kaitsja?
Inglid ei ole need, kes palvetavad. Nemad ülistavad.
Nad ülistavad ja kummardavad Jumalat,
tuues meile sõna Jumalalt ja teenides ka meid.
Mina, kes ma olen kristlane ja Jeesuse jünger,
mina kaitsen sind oma palvetes Jumala ees.
Ma teen sinu eest eestpalveid.
See on see, mida Jumal tahab meis teha,
et oleksime üks.
Et oleksime üks Kristuse Ihu.
Isegi, et näeme mitmes mõttes erinevad välja,
kuid oma vaimus oleme me üks.
Meil on üks ja sama Isa ja meil on ühine siht - igavene elu.
Nii peame haarama endaga põrguteelt kaasa
nii palju inimesi, kui vähegi võimalik.
Kas pole nii?
Viies tase selles hierarhias aga...
Meil on siis Isa, Poeg, Püha Vaim, sina
ja kes peale sind selles hierarhias tuleb?
Muide, kas sa üldse mõistad oma autoriteeti Kristuses?
Mõistad sa selle sisu?
Pead õppima mõistma.
Sa ei tohi karta ega anda hirmule meelevalda.
Pead ütlema hirmule: "Hakka astuma Jeesuse nimel!"
Hirm ei ole Jumalast.
Tõsi, Jumala Vaim ja Sõna toovad meis esile elutervet hirmu.
Selline asi nagu eluterve hirm on igati olemas.
See tähendab seda,
et sa ei hüppa 10. korruselt alla asfaldile.
Sul on eluterve hirm, mis ei lase sul seda teha.
Igal juhul - viiendal kohal on inglid.
Ütlesin juba eelmistes saadetes,
et sain selle õpetuse Jumalalt alles mõned päevad tagasi.
Püha Vaim avas selle mulle.
Püha Vaim on kui me koduõpetaja.
Ta õpetab meile üha uusi asju.
Püha Vaim vastutab selle eest, et meil läheks hästi
ja meid saadaks kordaminek kõigil me teedel.
Issanda teid käies saadab meid kordaminek.
Mitte, et me otsiks mingit edu või midagi.
Ei, ei, ära selle peale mitte mõtlegi!
Taolised negatiivsed mõtted lähtuvad negatiivsetest allikatest.
Pead sulgema kõik negatiivsed allikad oma mõttemaailmas,
sest sa ei saa mõelda, mida iganes,
vaid sa pead mõtlema nii nagu Jeesus mõtleb.
Nii sinust, minust või kellest iganes.
Ka igavikust, elust ja kogu nö Issanda loomaaiast.
Inglid, kes meid teenivad.
Taevas on keerubid, kelle kohta ma ei oska veel õpetada.
Lisaks sellele on taevas 24 vanemat,
kelle kohta ei oska ma veel samuti õpetada.
Siis on seal neli olendit, kes on üleni silmi täis.
Neist ei oska ma veel samuti õpetada,
sest Püha Vaim ei ole veel avanud seda mulle.
Küll aga on Ta avanud mulle selle,
et sa oled Isa, Poja ja Püha Vaimu järel
seal hierarhias neljandal kohal.
Mõistad sa sulle antud autoriteeti?
Seda siis vaimusfääris ja kõikjal, kus kulged.
Kas sa elad Püha Vaimu järgi või oma langenud loomuse järgi?
Uuestisündinud kristlane peab alati elama Jumala Vaimu järgi.
Paljud Soome kogudused aga on vaimses mõttes täiesti kutud.
Tundub, et seal pole mingit elu.
Ei grammigi Püha Vaimu ligiolu, väeilminguid või muud sarnast.
Käiakivi muudkui käiatakse ja käiatakse,
aga see asi tuleb ära lõpetada!
Ma isiklikult küll ei jaksaks seda teha.
Kui sa jaksad, siis lase aga käia,
aga sa ise ka vastutad oma tuleviku eest.
Igal ühel meist on oma kaitseingel
ja vaata, mida Jeesus ütles. See on midagi täiesti vinget!
Vaatame 2. Tessalooniklastele 1:7.
Võimas kirjakoht.
"Ja teile, keda vaevatakse..."
Keda vaevatakse siis Kristuse pärast.
Me saame kohe raudselt kogema tagakiusu ja vaeva
Kristuse pärast.
Seda nii tööl kui koolis.
Kogeme kohe raudselt tagakiusu Kristuse pärast,
isegi et näiteks Soome peaks olema kristlik maa.
See ajab lausa iiveldama!
Kuid peame siiski julgema rääkida välja Jumala Sõna
ja nimetada pattu patuks.
Mitte vaid silitama ja paitama ning pakkuma sooje, helgeid tundeid.
"Oi, oi, on see alles valus ja raske!"
Kas Jeesusel oli valus ja raske
öelda tolle aja variseridele, kirjatundjatele ja preestritele,
et nad pärinevad oma isast kuradist?
Mõtle! Just nii Jeesus ütleski.
Just nii karmilt Ta ütleski.
"Te tahate mind tappa?" - "Jaa."
Kuid las see jääb praegu.
"...antakse hingamist koos meiega,
siis kui Issand Jeesus ilmub taevast oma väe inglitega."
Oma väe, oma väe, oma väe inglitega.
Olen kogenud mitmeid kordi,
kuidas inglite väed on vahetunud mu elus.
Neid on juurde antud ja tugevamaid antud.
Teenima, teenima, teenima.
Nii mind kui minu kõne ja mõju sfääris olevaid inimesi.
On täitsa tõsi, et ingel on mind korra löönud.
Võid lugeda sellest mu raamatust "Elu Jumala imedes",
mis on tellitav ekraanil nähtava kodulehe kaudu.
Kodulehel on ka näha
me järgmiste teenistuste ja konverentside ajad Soomes.
Kuid mu raamat "Elu Jumala imedes" tugineb tõestisündinud loole.
See on tõsilugu,
mis ei kõlvanud ühelegi ilmalikule ajalehele või telekanalile.
Kui aga juttu tuli sellest, et jäin narkootikumidega vahele,
siis sellest pasundasid kõik ajalehed.
Kuid tänu Jumalale,
et olen saanud olla tunnistuseks väga paljudele inimestele.
Rääkides inglitest, siis milline vägi neil on?
Piibel räägib neist palju.
Nad on teenivad vaimud, kes tegutsevad meie heaks.
Inglid asuvad eriliselt tegutsema nii sinu kui teiste heaks veel siis,
kui palvetad keeltes.
Palveta iga päev kohe rohkesti keeltes
ja loe Jumala Sõna
ning sa saad nägema,
kuidas asjad hakkavad su elus sündima.
Häid asju hakkab sündima
ja sa ei pea selle pärast hullupööra paluma.
Need lihtsalt sünnivad.
Jumal on üleloomulik -
Ta teab meist kõike ja suudab saata korda kõike.
Jumal kuuleb meid
ja soovib meile kui oma teenijaile parimat.
Psalmide raamatus on nii kirjas.
Jumal soovib oma teenijaile parimat.
Kas sa tahad saada osa Jumala teenijate parimast?
Tahad sa?
Jah, see toob kaasa ka kadedust ja pahatahtlikkust.
Oh aeg seda kadedust!
Me soomlastena oleme nii kadedad mõne teise soomlase peale.
Kui mõni välismaalane tuleb, oleme nii kenad ja lahked,
pidades teda tõeliseks Issanda sulaseks,
prohvetiks või apostliks.
Kui aga jutt käib mõnest Soome prohvetist või apostlist,
peetakse teda vaid evangelistiks.
Teate mis? Selles osas tuleb meelt muuta.
Vaimulike juhtidena peame suunama oma inimesi
õigesse suunda Jumalas
ja õppima kasutama ametile vastavaid õigeid tiitleid.
Või mitte tiitlit, aga õiget nimetust.
Kui keegi on apostel, siis kutsugemgi teda apostliks.
Kui keegi on prohvet, siis kutsugemgi teda prohvetiks.
Kas pole nii?
Kui keegi on arst, siis me ju kutsume teda arstiks.
Kui keegi on professor,
siis me ju kutsume teda professoriks, kas pole?
Me peame õppima kohtlema inimesi Jumala moel.
Kui sa annad end neis asjades Jumalale üle
ja tunnustad mõnda Soome prohvetit või apostlit,
siis saad sellest ka ise õnnistatud.
Sa ise saad sellest kasu.
Nii lihtsalt on.
Mujal maailmas kutsutakse mind prohvetiks,
sest ma olen palju prohveteerinud.
Jah, vahel olen sellega ka puusse pannud,
kuid samas olen õppinud seda aastakümneid
ja enamus ajast taban koguaeg märki. Koguaeg märki.
Miks?
Sest Püha Vaim ilmutab mulle erinevaid asju.
Me peame õppima tajuma ära
meis elava Püha Vaimu tundeid ja mõju.
Peame õppima liikuma samal tasemel.
Peame olema Temaga samal tasemel.
Kui Püha Vaim muretseb, muretseme meie koos Temaga.
Kui Ta rõõmustab, rõõmustame meiegi.
Me ei tohi olla kadedad.
Mul on külmkapi peal üks postkaart, kus on kirjas:
"Kaastunde saab tasuta, aga kadedus tuleb välja teenida."
See ütlus on mulle ikka mitmeid kordi õnnistuseks olnud.
Aamen.
Vaatame veel enne saate lõppu Matteuse 18:6-8.
See on fantastiline kirjakoht!
Matteuse 18:6-8:
"Aga kes iganes on püüniseks
kellele tahes neist pisikestest minusse uskujaist,
sellele oleks parem, et talle veskikivi kaela riputataks
ja ta uputataks mere sügavusse."
Mõtle, kui karmid sõnad!
"Vaadake ette, et te ühtainustki neist pisikestest ei põlgaks,
sest ma ütlen teile, et nende inglid taevas
näevad alati minu Isa palet, kes on taevas!"
Halleluuja!
Kas pole mitte võimas?
Me ei tohi mitte kellelegi vaadata ülalt alla.
Jeesus ütleb: "Kes iganes on püüniseks
kellele tahes neist pisikestest minusse uskujaist,
sellele oleks parem, et talle veskikivi kaela riputataks
ja ta uputataks mere sügavusse."
Kas pole mitte karm sõna?
Olgu veel lõpetuseks öeldud,
et peale ingleid tuleb seal hierarhias loomariik.
Järgmisena tuleb loomariik.
Loomariik ootab ohates Kristuse teist tulemist.
Loomariigis on elu ja see ohkab ning õhkab.
Peale loomariiki aga tulevad need kõige alamad olendid,
kes on madalamal veel kui maod või skorpionid.
Nendeks on deemonid.
Olen uurinud seda teemat.
Deemonid on madalamal veel kui maod ja skorpionid
ja nad on asetatud me jalge alla.
Kas pole mitte imeline? Halleluuja!
Selles võidus saame minna edasi ja tunda rõõmu ning hõiskamist.
Mis vahet seal on, mida keegi ütleb!
Tähtis on see, mida Jumal sinu kohta ütleb.
Tähtis on see, mida Püha Vaim su sees ütleb
ja mida sel juhul tuleb ka kiiresti täita.
Nii me vallutamegi oma maa,
kui kuulutame Kristust.
Jõudsin hiljaaegu tagasi Kaug-Idast, kus sajad inimesed said usklikuks.
Sajad inimesed said vabaks kurjadest vaimudest.
Ühes vanglas
sai mitukümmend inimest vabaks kurjadest vaimudest.
Halleluuja!
Jeesuse nimi nii sinu kui minu huulil on väeline ja võimas!
Elagem ja käigem valguses
ja hingevaenlane peab taanduma me ees.
Me oleme võitjad nüüd ja igavesti
ning saame istuda koos Jeesusega Tema troonil.
Halleluuja!
Toogu su elu au Jumalale
ja ära unusta igapäevast keeltes palvetamist
ning Jumala Sõna lugemist! Aamen.
Näeme taas! Kõike head!
Hea TV7 toetaja.
Usun siiralt, et Jumal ise tänab sind kord rikkalikult
sinu abi ja toe eest TV7'le.
Julgustan sind jätkuvalt toetama TV7't,
helistades 900 1770 (kõne hind 10)
või tehes pangaülekande, leides me andmed www.tv7.ee
Aitäh sulle ja rohkelt õnnistusi!
Tõlge: Anne-Ly Raukas